text: Køb dig uden om køen
  12 juni 2011 kl. 13.15
  Legoland tilbyder et express pas til de utålmodige og købestærke gæster, der ikke kan holde ud at stå i kø. For 99 kroner kommer du uden om køerne til de mest populære forlystelser. 
   
  Sommeren er over os, og så er det jo fristende med en tur i for eksempel Legoland. 
  Med til sådan en tur hører også at stå i kø. Men Legoland giver deres gæster muligheden for at springe køerne over.
  Ud over indgangsbilletten (249 kroner for børn under 13 år) kan man købe et såkaldt express pas til 99 kroner. Med den i hånden kan man springe de nogle gange timelange køer over.
  Express passet har været udsat for en del kritik - både fra brugerne på TV SYD's side på Facebook, og fra flere forskere, der blandt andet kalder tiltaget direkte udansk.
  